Patriotische Europäer gegen die Islamisierung des Abendlandes
Patriotische Europäer gegen die Islamisierung des Abendlandes (PEGIDA) isch e islamfyndlige dytschi Organisation, wu syt Oktober 2014 z Dresden Demonschtratione gege ne aagebligi Islamisierig vu Dytschland un Europa organisiert. Syt em 19. Dezämber 2014 isch si unter em Chirzel PEGIDA as Verain yydrait. Si fordere vor allem en Änderig vu dr europäische Yywanderigs- un Asylbolitik. Au in andere dytsche Stedt wäre syterhär sonigi Demonschtratione veraastaltet. Derwylscht si z Dresden mit bis zue 25.000 Dailnämmer (am 12. Jänner 2015) un z Leipzig mit bis zue 15.000 Dailnämmer (am 21. Jänner 2015) ne große Zuelauf gha hän, sin die Demonschtrationen in andere Stedt uf wenig Inträssi gstoße.

Bolitik- un Sozialwisseschaftler ordne d Dailnämmer zum Dail as rächtpopulistisch bis rächtsextrem yy, zum Dail as burgerli-konservativ. Dr Bundesbresidänt Joachim Gauck, d Bundeschanzleri Angela Merkel, großi Glaubesgmainschafte un anderi Organisatione warne vor dr Främdefyndligkait un em Rassismus, wu vu däne Demonschtratione uusgienge. Z Dresden un in andere Stedt het s au Gegedemonschtratione gee, di grescht am 10. Jänner 2015, wu z Dresden rund 35.000 Lyt dailgnuu hän.

Literatur 
 Jan Kluge: Das Anti-Pegida-Buch. Ein Buch gegen Fremdenfeindlichkeit und Intoleranz. Riva, 2015, ISBN 3864138108
 Christoph Dreier: Zehntausende demonstrieren gegen Pegida. In: Peter Schwarz (Hrsg.): gleichheit. Zeitschrift für sozialistische Politik und Kultur 1/2015. Mehring Verlag GmbH

Weblink 
 Focus Online: Was will Pegida wirklich? (19. Dezember 2014)
 Spiegel online: Pegida-Faktencheck (12. Dezember 2014)
 Die Zeit: Die wichtigsten Thesen von Pegida (9. Dezember 2014)
 Präsentation zu Pegida und anderen Anti-Asyl-Protesten im Herbert-Wehner-Bildungswerk in Dresden (9. Dezember 2014)
 Panorama (ARD-Mediathek): Kontaktversuch: „Lügenpresse“ trifft Pegida, Teil I; Teil 2 (15. Dezember 2014)
 Diskussion "Soziologische Deutungen" in der Motorenhalle in Dresden (18. Dezember 2014)
 Versuch eines Dialogs von Pegida-Demonstranten und Gegnern in der Sächsischen Landeszentrale für Politische Bildung in Dresden (6. Januar 2015)

Politikum
Sachse
Verein z Dytschland